Diari Oficial de la Generalitat Valenciana


Sumari del DOGV 2519, del 31-05-1995 (1995/834905)

DECRET 87/1995, de 16 de maig, del Govern Valencià, pel qual es crea el Conservatori Professional de Música a la Vall d'Uixó.
-----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/05/16/87/dof/vci/html**

### Dades del document

Número de DOGV
:   2519

Data del DOGV
:   31-05-1995

Secció del DOGV
:   DISPOSICIONS GENERALS

Número del document
:   1995/834905


Data del document
:   16-05-1995

Organisme emissor
:   Conselleria de Educació i Ciència

Tipus de document
:   Decret

DECRET 87/1995, de 16 de maig, del Govern Valencià, pel qual es crea el Conservatori Professional de Música a la Vall d'Uixó.   
El Decret 13/1986, de 10 de febrer, del Govern Valencià, va crear el Conservatori Elemental de Música de la Vall d'Uixó, que es va posar en funcionament mitjançant l'Ordre de 14 de març de 1986, de la Conselleria de Cultura, Educació i Ciència.  
Posteriorment, les ordres de 7 de juliol de 1988, 27 de setembre de 1989, 28 de setembre de 1990 i 26 de setembre de 1994, van autoritzar el dit centre per a impartir determinats ensenyaments de grau mitjà.  
Aquest conservatori, al finançament del qual contribueix l'Ajuntament de la Vall d'Uixó mitjançant el conveni de 24 d'octubre de 1994, subscrit entre la Conselleria d'Educació i Ciència i l'ajuntament esmentat, és concebut per atendre la demanda d'estudis musicals de la Plana Baixa.  
En el curs escolar 1995-96 es durà a terme la implantació generalitzada del primer curs de grau mitjà dels estudis de música, segons el que s'estableix en el Reial Decret 987/1991, de 14 de juny, pel qual s'aprova el calendari d'aplicació de la nova ordenació del sistema educatiu, modificat pel Reial Decret 1487/1994, d'1 de juliol. Aquesta especial circumstància fa convenient la reclassificació del conservatori elemental existent en un conservatori de grau mitjà.  
Per això, i conformement al que estableix l'article 17 de la Llei Orgànica 8/1985, de 3 de juliol, reguladora del Dret a l'Educació, a proposta del conseller d'Educació i Ciència, després de la deliberació del Govern Valencià, en la reunió del dia 16 de maig de 1995,  
DECRETE:  
Article únic  
Es crea, per transformació del Conservatori Elemental de Música de la Vall d'Uixó, codi 75902013, el següent centre docent:   
Província: Castelló  
Municipi: la Vall d'Uixó  
Denominació: Conservatori Professional de Música  
Codi: 06292394  
Domicili provisional: Carrer de Joaquín Costa, 8  
Ensenyaments: Música de Grau Elemental i Mitjà  
Capacitat: 360 llocs escolars.  
DISPOSICIó ADDICIONAL  
El que s'estableix en aquest decret s'inscriurà al Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta el conseller d'Educació i Ciència perquè adopte totes les mesures que calguen per al compliment i desenvolupament del que s'estableix en aquest decret, així com també per a modificar, si escau, el domicili, la denominació i la configuració del centre.  
Segona  
Aquest decret entrarà en vigor el dia de la seua publicació en el Diari Oficial de la Generalitat Valenciana; això no obstant, els seus efectes acadèmics s'entendran referits a l'inici del curs escolar 1995-96.  
València, 16 de maig de 1995  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZáLEZ


Còpia Permalink ELI